སྨན་པ་ཞེས་པ་ཕན་བྱེད་ཀྱི་དོན་ཡིན་གསུངས།དེང་དུས་སྨན་པ་རྣམས་ནི་སྨན་བཙོང་མཁན་གྱི་ཚོང་པ་དང་དོན་གཅིག་སྟེ།སྨན་མང་པོ་བཟོ།ནད་པ་སྒུག་ནས་བསྡད་མཁན་ཤ་སྟག་རེད།དེས་ན་མ་འོངས་པར་བོད་ཀྱི་སྨན་པ་རྣམས་ཀྱིས་ནད་པ་མེད་པའམ་ནད་པ་ཉུང་དུ་འགྲོ་བའི་ཐབས་སུ་འཆར་ཅན་དུ་ནད་རིགས་སྔོན་འགོགས་དང་།འཕྲོད་བསྟེན་གཙང་སྦྲའི་སྐོར་གྱི་བཀའ་སློབ་མང་ཙམ་གནང་ནས།རང་རང་གི་ཡུལ་སྡེའི་མི་མང་གི་ལུས་ཁམས་བདེ་ཐང་སྲུང་སྐྱོབ་བྱེད་ཐབས་ལ་རོགས་སྐྱོར་གནང་ན་སྨན་པ་ཞེས་པ་མིང་དོན་མཚུངས་པ་ཞིག་འགྱུར་ངེས།